ล็อบบี้เจ้าหนี้คลองจั่น ขอเห็นชอบแผนฟื้นฟู
กรมส่งเสริมสหกรณ์เรียกเจ้าหนี้รายใหญ่สหกรณ์ฯ คลองจั่น ถกเห็นชอบแผนฟื้นฟูฯ ก่อนขึ้นศาล มี.ค.นี้
28 ก.พ. 2558

กรมส่งเสริมสหกรณ์เรียกเจ้าหนี้รายใหญ่สหกรณ์ฯ คลองจั่น ถกเห็นชอบแผนฟื้นฟูฯ ก่อนขึ้นศาล มี.ค.นี้
นายโอภาส กลั่นบุศย์ อธิบดีกรมส่งเสริมสหกรณ์ เปิดเผยว่า ได้เชิญตัวแทนสหกรณ์เจ้าหนี้ของสหกรณ์เครดิตยูเนี่ยนคลองจั่น มาหารือทำความเข้าใจเมื่อวันที่ 27 ก.พ. โดยขอให้เจ้าหนี้ยินยอมให้สหกรณ์เครดิตยูเนี่ยนคลองจั่นเข้าร่วมแผนฟื้นฟูกิจการ เพื่อรักษาทรัพย์สินของประชาชนที่เป็นเจ้าทรัพย์ 
ทั้งนี้ มีตัวแทนสหกรณ์ออมทรัพย์ที่เป็นเจ้าหนี้รายใหญ่ เช่น สหกรณ์ออมทรัพย์จุฬาลงกรณ์มหาวิทยาลัยและสหกรณ์ออมทรัพย์โรงพยาบาลรามาธิบดี เข้าร่วมฟังการชี้แจงจำนวนมาก เพื่อรับทราบความคืบหน้าแผนฟื้นฟูกิจการ
นายเผด็จ มุ่งธัญญา ประธานกรรมการดำเนินการ สหกรณ์เครดิตยูเนี่ยนคลองจั่น ชี้แจงสหกรณ์เจ้าหนี้กว่า 100 แห่ง มูลหนี้ ราว 1.5 หมิ่นล้านบาทนั้น ว่าสหกรณ์เครดิตยูเนี่ยนคลองจั่น ถูกบริษัทโกงไป 27 บริษัท เป็นเงินกว่า 1.2 หมื่นล้านบาท หากสหกรณ์เจ้าหนี้เห็นด้วยกว่า 40% ก็จะผ่านแผนฟื้นฟู ซึ่งศาลนัดสืบผู้คัดค้านแผนอีก 3 วัน คือวันที่ 2, 3 และ 9 มี.ค.นี้